stanford-oval/wikipedia huggingface dataset:
מוסול
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היסטוריה > מוסול תחת שלטון המדינה האסלאמית

בראשית יוני 2014 נכבש רוב שטחה של העיר בידי מורדים חמושים סונים, המשתייכים לארגון הטרור המדינה האסלאמית.
בתוך שבועות ברחו ממוסול כל תושבי העיר הנוצרים, לאחר שארגון המדינה האסלאמית הורה לנוצרים שבעיר להמיר את דתם לאסלאם או לשלם מס גולגולת. באפריל 2015 פוצצה מצודת באשטאביא, שהייתה אתר ארכאולוגי, חלק מחומת העיר מוסול ואתר תיירות בעיר. בשנת 2016, כשנתיים לאחר השתלטות המדינה האסלאמית על העיר, הפכו שירותים עירוניים רבים לשירותים בתשלום, למרות מצבם הכלכלי הקשה של תושבי העיר.
באוקטובר 2016 פתח צבא עיראק במבצע לכיבוש העיר מידי ארגון המדינה האסלאמית.
ב-10 ביולי 2017 הכריז ראש ממשלת עיראק, חיידר אל-עבאדי באופן רשמי, על שחרור העיר מוסול מידי ארגון המדינה האסלאמית.
יהודי מוסול

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
העיר מוסול בגדת נהר החדקל, כאשר בגדתו השנייה נמצאת נינוה העתיקה. בנימין מטודלה ביקר בעיר בשנת 1165 ודיווח על שבעת אלפים תושבים יהודים שהיו במצב טוב. בראש קהילת היהודים עמד רבי זכאי שיוחס לשושלת בית דוד. בשנת 1289 ישב במוסול ראש הגולה אשר חתם על כתב תמיכה ברמב"ם. בשנת 1848 היו במוסול 450 יהודים ובשנת 1903 דווח על 1,100 יהודים מתוך 45,000 תושבי העיר. מסורת יהודית טוענת שבעיר קבורים הנביאים עובדיה, יונה ונחום. במחוז בסביבות מוסול היו בשנת 1903 עוד כשלושת אלפים יהודים, בהם תושבי הכפר "בר תנורא" אשר כל תושביו יהודים.
את העלייה ההמונית של קהילת מוסול ליוותה פעילות מחתרתית. עלייתה של הקהילה התרחשה במסגרת מבצע "עזרא ונחמיה" בשנת 1951. רובם של הקהילה היהודית עזבה רכוש רב מאחור. חלק עלו ארצה עוד קודם המבצע בדרכים שונות.
כעת, מספר היהודים במדינה, על פי אומדן הסוכנות היהודית, הוא כשמונה נפשות. במהלך השנים השלטונות עשו ככל יכולתם בכדי לטשטש את ההיסטוריה היהודית בת 2000 שנות קיום בעיר תוך כדי הריסה שיטתית של מבנים ברובע היהודי ובנייה ואכלוס מחדש על ידי ערבים.
בשנת 2020 יצא לאור ספרו של עלי שית מחמוד אלחיאני היהודים במוסול ("אליהוד פי אלמוצל", הוצאת דאר אלראפדי, ביירות). הספר הוא מחקר על הקהילה היהודית במוסול בין השנים 1952-1921.
לקריאה נוספת

עזרא לניאדו, יהודי מוצל, מגלות שומרון עד מבצע עזרא ונחמיה, המכון לחקר יהדות מוצל, טירת-כרמל: ה'תשמ"א
הערות שוליים

↑  Iraq: Governorates, Major Cities & Urban Centers - Population Statistics, Maps, Charts, Weather and Web Information, www.citypopulation.de
↑  חצי מיליון נמלטו ממוסול: "אין מי שיעזור לנו", באתר וואלה, 11 ביוני 2014
↑  ISIS blow up Bashtabiya Castle in Mosul hafaaq News  ‏ 8 באפריל 2015
↑  דורון פסקין, המחירון של דאעש ל"שירותים" הניתנים לאזרחים: 17 דולר למים, 900 דולר לניתוח, באתר כלכליסט, 30 באפריל 2016
↑  רועי קייס, ראש ממשלת עיראק הגיע למוסול והכריז: ניצחנו את דאעש, באתר ynet, 9 ביולי 2017
↑   יעקב רוזן קניגסבוך, חלון להיסטוריה של יהודי מוסול, באתר הארץ, 1 ביוני 2022
| --- | --- |
בקרת זהויות :  NLI: 987007554832805171  BNE: XX6084748  BnF: cb122906605 (data)  GND: 4102240-3  LCCN: n50005853  MusicBrainz: 2fc851bf-a0cd-4dc3-8894-46aa5c647ca6  NKC: ge796632  SUDOC: 031748856  VIAF: 126635658   WorldCat (עם VIAF): 126635658
מצר לה פרוז

| --- | --- |

מצר לה פרוז, נצפה מכף סויה שבהוקאידו, יפן. באופק נראה האי סחלין
 מידע כללי
 על שם:  ז'אן-פרנסואה לה פרוז 
 סוג:  מצר ים 
 מידע נוסף
 מדינות באגן הניקוז:  רוסיה 
 קואורדינטות:  45°43′20″N 142°01′36″E﻿ / ﻿45.722222222222°N 142.02666666667°E﻿ / 45.722222222222; 142.02666666667
 
 
מצר לה פרוז (ברוסית: Пролив Лаперуза), הנקרא גם מצר סויה (ביפנית: 宗谷海峡), הוא מצר ים המפריד בין החלק הדרומי של האי הרוסי סחלין לבין החלק הצפוני של האי היפני הוקאידו, ואשר מקשר בין ים יפן ממערב לים אוחוצק ממזרח. המצר קרוי על שמו של מגלה הארצות הצרפתי ז'אן-פרנסואה לה פרוז, שחקר אותו ב-1787 כחלק ממסע מסביב לעולם.
אורכו של המצר הוא 40 ק"מ ועומקו נע בין 20 ל-40 מטר. בחלקו הצפון-מזרחי של המצר ישנו אי סלעי קטן השייך לרוסיה ונקרא קאמן אופסנוסטי ("אי הסכנה" ברוסית). בקרבת החוף היפני ישנו אי קטן נוסף הנקרא בנטנג'ימה.
המים הטריטוריאליים של יפן משתרעים רק 3 מיילים ימיים לתוך המצר, במקום 12 מיילים כמקובל. ככל הנראה מצב זה נקבע כדי לאפשר לספינות וצוללות גרעיניות אמריקאיות לעבור בו ללא הפרה של החוק היפני נגד נשק גרעיני.
הערות שוליים

↑  No Author, Japan left key straits open for U.S. nukes, The Japan Times, ‏2009-06-22 (באנגלית אמריקאית)
| --- | --- |
בקרת זהויות :  VIAF: 315527541   WorldCat (עם VIAF): 315527541 
ערך זה הוא קצרמרבנושא גופי מים ובנושא גאוגרפיה של יפן. אתם מוזמנים לתרום לוויקיפדיה ו.
מצר מאדורה

| --- | --- |
מפת תקריב של מצר מאדורה
מפת תקריב של מצר מאדורה
 מידע כללי
 מקשר:  בין ים באלי לים ג'אווה
 מפריד:  בין האי ג'אווה לאי מאדורה
 סוג:  מצר ים 
 מידות
 אורך:  60 ק"מ
 רוחב מזערי:  4.9 ק"מ
 מידע נוסף
 מדינות באגן הניקוז:  אינדונזיה אינדונזיה
 ערים:  סורבאיה, באנגקאלאן
 גשרים:  גשר סוראמאדו
 קואורדינטות:  7°6′55″S 112°39′33″E﻿ / ﻿7.11528°S 112.65917°E﻿ / -7.11528; 112.65917
  (למפת אינדונזיה מוגדלת) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פמצר מאדורה(למפת אינדונזיה רגילה) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פמצר מאדורה
 
מצר מאדורה (באינדונזית: Selat Madura; לפעמים נקרא גם "מצר סורבאיה" על שם העיר סורבאיה) הוא מצר ים בין האי ג'אווה ממערב לאי מאדורה (אנ') ממזרח במחוז (פרובינציה) מזרח ג'אווה (אנ') שבאינדונזיה. המצר מקשר בין ים באלי (אנ') (באוקיינוס השקט) שמדרום לו לבין ים ג'אווה (אנ') (אף הוא באוקיינוס השקט) שמצפונו.
רוחבו של המצר בנקודה הצרה ביותר הוא כ-4.9 ק"מ, ואורכו כ-60 ק"מ.
גשר סוראמאדו (אנ') באורך של 5.4 ק"מ, הנחשב לגשר הארוך באינדונזיה, חוצה את המצר מסורבאיה שבאי ג'אווה לאי מאדורה ומקשר אותה לעיר באנגקאלאן (אנ').
הערות שוליים

↑  הגשר הוא גשר מעוגן-כבלים (cable-stayed bridge) והוא נחנך ביוני 2009.
↑  נכון לשנת 2016. גשר מצר סונדה (אנ') המתוכנן יהיה, אם ייבנה, ארוך ממנו פי חמישה.
| דגל אינדונזיה גופי מים באינדונזיה |
| --- | --- | --- |
| אוקיינוסים | האוקיינוס ההודי • האוקיינוס השקט |  |
| ימים | ים אנדמן • ים אראפורה • ים באלי • ים בנדה • ים ג'אווה • ים האלמאהרה • ים טימור • ים מאלוקו • ים סאבו • ים סין הדרומי • ים סלבס • ים סראם • ים פלורס |  |
| מצרי ים | מצר אומבאי • מצר אלאס • מצר אלור • מצר באדונג • מצר באלי • מצר באנגקה • מצר גאספאר • מצר דמפייר • מצר ווטאר • מצר לומבוק • מצר מאדורה • מצר מלאקה • מצר מנטאוואי • מצר מקאסאר • מצר סאפה • מצר סומבה • מצר סונדה • מצר סינגפור • מצר קארימאטה • מצר ריאו |  |
| מפרצים | מפרץ באליקפאפאן • מפרץ בונה • מפרץ בינטוני • מפרץ ג'קרטה • מפרץ טומיני • מפרץ סאלה • מפרץ סנדרוואסי |  |
| --- | --- |
בקרת זהויות :  NLI: 987007536939905171  LCCN: sh90004633  VIAF: 2982148574265224430004   WorldCat (עם VIAF): 2982148574265224430004 
ערך זה הוא קצרמרבנושא גאוגרפיה של אינדונזיה. אתם מוזמנים לתרום לוויקיפדיה ו.
גשר סוראמאדו מעל מצר מאדורה, כפי שנשקף מסורביה
ממלכות ההאוסה

הערים הגדולות של האוסאלנד. גבולות מודרניים באדום.
ממלכות ההאוסה, הידוע גם בשם ממלכת האוסה או האוסאלנד, הייתה אוסף של מדינות שהוקמה על ידי אנשי ההאוסה, הממוקמת בין נהר הניז'ר לימת צ'אד (צפון ניגריה של ימינו). האוסאלנד שכנה בין הממלכות הסודניות המערביות של גאנה העתיקה, מאלי וסונגהאי והממלכה הסודנית המזרחית של קאנם-בורנו. האוסאלנד התעצבה כאזור פוליטי ותרבותי במהלך האלף הראשון לספירה כתוצאה מהתפשטותם מערבה של עמי ההאוסות. הם הגיעו להאוסלנד כשהשטח הפך מיער לסוואנה. הם החלו לטפח דגנים, מה שהוביל לאוכלוסיית איכרים צפופה יותר. הייתה להם שפה, חוקים ומנהגים משותפים. ההאוסות היו ידועות בדיג, ציד, חקלאות, כריית מלח ונפחות.
עד המאה ה-14 הפכה קאנו (אנ') לעיר-מדינה החזקה ביותר. קאנו היה הבסיס לסחר חוצה סהרה במלח, בדים, עור ותבואה. ההיסטוריה בעל פה של האוסה משתקפת באגדת ביאג'ידה (אנ'), המתארת את הרפתקאותיו של הגיבור הבגדדי, ביאג'ידה שהגיעה לשיאה בהריגת הנחש בבאר דאורה (אנ') והנישואים עם המלכה המקומית מגג'יה דאורמה (אנ'). לפי האגדה, לגיבור נולד ילד עם המלכה, באו, וילד נוסף עם המשרתת של המלכה, קרבגארי.
אף על פי ששבע מדינות ההאוסה חלקו את אותו שושלת, שפה ותרבות, המדינות התאפיינו ביריבויות עזות זו עם זו כאשר כל מדינה מחפשת עליונות על האחרות. הם ניהלו כל הזמן מלחמה זה בזה ולעיתים קרובות עבדו עם פולשים לרעת מדינות האחיות שלהם, מה שהפריע לכוחם הקולקטיבי.
היסטוריה > הקמה והתרחבות

ממלכות ההאוסה הוזכרו לראשונה על ידי אחמד אל-יעקובי במאה ה-9 והן היו במאה ה-15 מרכזי מסחר שהתחרו בקאנם-בורנו ובאימפריה של מאלי. היצוא העיקרי היה עבדים, עורות בעלי חיים, זהב, בד, מלח, אגוזי קולה וחינה. ברגעים שונים בתולדותיהם הצליחו ההאוסה לבסס שליטה מרכזית על מדינותיהם, אך אחדות כזו תמיד הוכחה כקצרה. במאה ה-11 הכיבושים שיזם ג'יג'ימאסו מקאנו הגיעו לשיאם בהולדת אומת ההאוסה המאוחדת הראשונה, על אף שזו הייתה קצרת מועד. בתקופת שלטונו של המלך יאג'י הראשון (אנ') (1349–1385) הוצג לראשונה האסלאם לקאנו. סוחרים ואנשי דת מוסלמים רבים הגיעו בעבר ממאלי, מאזור וולטה ומאוחר יותר מסונגהאי. המלך יאג'י מינה קאדי ואימאם כחלק מממשל המדינה. מוחמד רומפה (אנ') (1463–1499) בנה מסגדים ומדרסות. הוא גם הזמין את מוחמד אל-מגילי (אנ') לכתוב חיבור על הממשל המוסלמי. חוקרים רבים אחרים הובאו ממצרים, תוניסיה וממרוקו. צעד זה הפך את קאנו למרכז למדנות מוסלמית. האסלאמיזציה הקלה על הרחבת המסחר והייתה בסיס לרשת שיווק מוגדלת. העולמא סיפקה תמיכה משפטית, ערבויות, התנהלות בטוחה, היכרות ושירותים רבים נוספים. עד סוף המאה החמש עשרה, מוחמד אל-קוראו, איש דת, השתלט על קצינה (אנ') והכריז על עצמו כמלך. מאוחר יותר הובאו עולמא מצפון אפריקה וממצרים כדי להתגורר בקצינה. מעמד "עולמא" הופיע תחת חסות מלכותית. שליטי ההאוסה צמו את הרמדאן, בנו מסגדים, שמרו על חמש תפילות החובה ונתנו נדבה (זכאה) לעניים. איברהים מג'ה (1549–66) היה רפורמטור אסלאמי והנהיג בקצינה את חוקי הנישואין האסלאמיים. באופן כללי האוסאלנד נותרה מפוצלת בין האליטה העירונית הקוסמופוליטית המוסלמית לבין הקהילות הכפריות האנימיסטיות המקומיות. במהלך תקופת זמן זו, ליאו אפריקנוס מזכיר בקצרה בספרו "תיאור אפריקה" (אנ') את המצב הפוליטי והכלכלי של האוסאלנד במהלך אותה תקופה, על אף שלא ידוע אם ביקר בה בפועל; נראה שהאוסאלנד הייתה בעיקר במעמד מדינה וסאלית תחת שלטון סונגהאי, שכן בתיאורו של זמפרה (אנ') הוא מעיר כי "מלכם נטבח על ידי האסקייה והם עצמם היו וסאלים" וכך נאמר לגבי שאר האזור.
היסטוריה > שקיעה

למרות צמיחה מתמדת יחסית מהמאה ה-15 ועד המאה ה-18, המדינות היו חשופות למלחמה מתמדת פנימית וחיצונית. עד המאה ה-18, הם היו מותשים מבחינה כלכלית ופוליטית. רעב הפך נפוץ מאוד בתקופה זו והסולטאנים עסקו במיסוי כבד כדי לממן את מלחמותיהם. אף על פי שהרוב המכריע של תושביה היו מוסלמים, עד המאה ה-19 הם נכבשו על ידי תערובת של לוחמי פולה ואיכרי האוסה, תוך ציון סינקרטיזם ועוולות חברתיות. עד 1808 מדינות האוסה נכבשו לבסוף על ידי אוסמאן דן פודיו (אנ') ושולבו בח'ליפות האוסה-פולה סוקוטו.
הערות שוליים

↑  לפידוס, אירה מ' (2014). היסטוריה של חברות אסלאמיות (מהדורה שלישית). ניו יורק: הוצאת אוניברסיטת קיימברידג'. עמ' 458–459. מסת"ב 978-0-521-51430-9
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ממלכות ההאוסה".
ח'ליפות האוסה-פולה סוקוטו במאה ה-19
מסכת כותים

מסכת כותים היא חיבור הנמנה עם המסכתות הקטנות. המסכת מכילה שני פרקים העוסקים בדינים של הכותים בנושאים שונים, כגון נאמנותם בענייני כשרות ועוד.
אזכורים בתלמוד ובראשונים

מסכת כותים לא נזכרה כלל בכל התלמוד, ובראשונים ישנו אזכור יחידי בחידושי הרמב"ן
ועוד מצאתי בחיצונה במסכת כותיים מז' מסכיות קטנות דקתני אבל מלוין אותן ולוין מהן ברבית
מהדורות ופירושים

את מסכת כותים הדפיס לראשונה בשנת תקס"ה בליוורנו החיד"א בספרו "מראית עין", על פי כתב יד שהיה בידו. לאחר מכן נדפסה המסכת על ידי רבי יהודה נג'אר בספרו "שמחת יהודה". הוא חילק כל פרק להלכות, והוסיף פירוש על המסכת בשם "חגי יהודה".
בשנת תרי"ט נדפסה המסכת ביחד עם שבע מסכתות קטנות כחלק ממהדורת הש"ס בדפוס זיטומיר. הדפסה זו נעשתה כמעט ללא שינויים. בשנת תר"מ נדפסה המסכת בדפוס וילנא בתוספת מראה מקומות והערות נוספות.
הרב חיים קניבסקי הדפיס בשנת תשכ"ה פירוש קצר בשם "מצרף" להבנת המסכת, ופירוש בשם "מטהר", הכולל פלפולים ואריכות בנושאי המסכת.
הערות שוליים

↑  הובא בשמו בספר התרומה שער מו א.
| --- | --- |
בקרת זהויות :  NLI: 987007286779805171  LCCN: no2012016907  VIAF: 232202835   WorldCat (עם VIAF): 232202835
מחווה לירושלים

| --- | --- |

 מידע כללי
 פַּסל:  אלכסנדר קלדר
 תאריך יצירה:  1977
 טכניקה וחומרים:  פלדה
 נתונים על היצירה
 צבעים:  אדום
 מיקום:  כיכר הולנד ירושלים שבישראל
 קואורדינטות:  31°46′17″N 35°10′53″E﻿ / ﻿31.77134167°N 35.18136944°E﻿ / 31.77134167; 35.18136944
  (למפת ירושלים מוגדלת) מחווה לירושלים(למפת ירושלים רגילה) מחווה לירושלים(למפת הרי ירושלים רגילה) מחווה לירושלים(למפת הרי ירושלים מוגדלת) מחווה לירושלים
 
מחווה לירושלים – סטאביל הוא פסל המהווה מיצב סביבתי רחב ממדים המוצב בכיכר הולנד שבהר הרצל במערב ירושלים, בפינת הרחובות הפסגה, קריית היובל ועין כרם. הכינוי העממי של הפסל הוא "הפסל האדום".
היצירה

הפסל הוקם ב־1977 והוא הפסל האחרון מעשה ידי הפסל האמריקאי אלכסנדר קלדר.
הוא מורכב משש קשתות פלדה אדומות במשקל כולל של כ-65 טון, המחוברות במסמרות. הקשתות מהוות הד צורני להרים סביב ואמורות להזכיר לצופה את נוף הרי ירושלים, תוך שהצופה מסוגל לראות את ההרים מבעד לקשתות. צבע הפסל נועד להוות ניגוד לנוף ההרים הירוק שסביבו. ממערב לפסל משתרע יער החיים שמהווה חלק מיער ירושלים. מיקום הפסל נבחר על ידי קלדר וד"ר מרטין וייל, אולם קלדר לא זכה לראות אותו מוצב במקום שנה לאחר שנפטר
.
במשך העבודות לבניית הרכבת הקלה בירושלים בשדרות הרצל הועבר הפסל באופן זמני למגרש פנוי בשדרות הרצל פינת רחוב שמואל בייט הסמוך למרכז הרפואי שערי צדק. באביב 2008 הוחזר הפסל למקומו המקורי, נצבע מחדש בצבע "אדום קלדר" שהוזמן מחו"ל במיוחד לשם כך, והוצב מעל בניין חניון שנבנה כחלק מפרויקט הקו האדום של הרכבת הקלה בירושלים.
מיקומו החדש של הפסל נמצא בנקודת תצפית הצופה אל יער ירושלים ואל עין כרם סמוך אל תחנת הרכבת הקלה.
הנצחת הפסל בבול דאר ישראלי

ב- 7 בפברואר 1995, השירות הבולאי הנפיק סדרה של שלושה בולי דאר שהוקדשו לפסלי חוצות של שלושה פסלים ישראלים: יצחק דנציגר, דוד פלומבו ואלכסנדר קלדר. האמן אד ואן אויין עיצב את סדרת הבולים. על אחד משלושת הבולים בסדרה מופיע הפסל "מחווה לירושלים - סטאביל" שפיסל קלדר.
גלריה

נקודת תצפית אל יער ירושלים ואל עין כרם
שלט הסבר לזכרו של הפסל אלכסנדר קלדר
לקריאה נוספת

דוד קרויאנקר, ירושלים - מבט ארכיטקטוני, כתר הוצאה לאור, 1996.
הערות שוליים

1 2  פסל קלדר חוזר הביתה באתר הקרן לירושלים
↑  עלון סטאביל, הר הרצל, ירושלים, 1977, באתר התאחדות בולאי ישראל
מיקרוסטלייט

מיקרוסטלייט (באנגלית: Microsatellite) הוא אזור גנומי המורכב מחזרות רבות של רצף קצר בן 2–6 נוקלאוטידים. המיקרוסטלייטים משמשים כמרקרים גנטיים הודות לגיוון הרב הקיים בהם באוכלוסייה. הגיוון הזה נובע ממספר החזרות המשתנה של המיקרוסטלייטים באנשים שונים.
מאפיינים

דוגמה נפוצה למיקרוסטלייט היא (CA(n כש-n הוא מספר הפעמים שהרצף CA חוזר על עצמו והוא משתנה באללים שונים. מספר הנוקלאוטידים של הרצף החוזרני הוא לרוב 1 עד 4, אם כי גם 5 ו-6 קיימים ומספר הפעמים שהרצף חוזר על עצמו נע בין 3 ל-100 חזרות. החזרה CA נפוצה מאוד אצל בני אדם וביצורים אחרים והיא מופיעה כל כמה אלפי בסיסים. הסיבה לפולימורפיזם הרב במיקרוסטלייטים היא הקצב הגבוה של אירועי המוטציות (שינויים ב-DNA) באזורים אלו, שנובע מהנטייה של רצפים מסוג זה ליצור לולאה בזמן הכפלתם, המובילה לאירוע של הַחְדׇּרׇה (insertion – הוספת נוקלאוטיד או מספר נוקלאוטידים אל תוך רצף DNA קיים).
שימושים

מיקרוסטלייט יכול לעבור הגברה בתגובת PCR על ידי שימוש ברצפים הצדדיים של המיקרוסטלייט כתחלים. תהליך זה יכול ליצור מספיק DNA כדי לראותו לאחר הרצה בג'ל אלקטרופורזה וצביעתו בעזרת צבען DNA כגון אתידיום ברומיד. הודות לכך פותחה שיטת אבחון גנטי המשתמשת במיקרוסטלייטים כדי להבדיל בין פרטים שונים מאותו המין, תוך השוואת דגימות הDNA שלהם. דוגמאות לשימוש בשיטה:
הפללת חשוד על פי דגימת דם, שיער, רוק, זרע שנמצאו בזירת האירוע.
בדיקת אבהות.
לאחר הרצה בג'ל מתקבלים 2 בנדים (פסים של DNA באורך מסוים המתקבלים לאחר הרצתו בג'ל) עבור כל אדם (לכל כרומוזום 2 עותקים – אחד מהאם ואחד מהאב ולכן מתקבלים 2 בנדים בסוף הבדיקה). על ידי השוואת תוצרי ההרצה בג'ל של בדיקה זו ניתן לאמת או להפריך קשר בין 2 דגימות, למשל – מציאת התאמה בין DNA של חשוד בפשע ובין DNA שנמצא בזירת הפשע: אם 2 הבנדים של ה-DNA מזירת הפשע ושל החשוד יוצאים זהים – יש התאמה.
על אף שהסיכוי שלשני אנשים זרים יהיו אללים זהים במיקרוסטלייט מסוים הוא מאוד נמוך,[דרוש מקור] כדי לצמצם את האפשרות הזו למינימום האפשרי מבצעים את הבדיקה על מספר מיקרוסטלייטים במקביל.
מדינת שלטון מואחד

מדינות שלטון מואחד  פדרציות
מדינת שלטון מואחד או מדינה אוניטרית היא מדינה ריבונית הנשלטת כישות אחת שבה השלטון המרכזי הוא הסמכות העליונה. השלטון המרכזי רשאי ליצור (או לבטל) חלוקות מנהליות, שמפעילות רק את הסמכויות שהשלטון המרכזי בוחר להאציל עליהן. אף על פי שניתן להאציל כוח פוליטי באמצעות האצלה לרשויות מקומיות על פי חוק, הממשל המרכזי רשאי לבטל את פעולותיהן או לצמצם (או להרחיב) את סמכויותיהן.
מדינה אוניטרית היא למעשה ההפך מפדרציה. לרוב גדול של מדינות העולם (166 מתוך 193 המדינות החברות באומות המאוחדות) יש שיטת ממשל אוניטרית.
האצלה לעומת פדרליזם

שיטת ממשל אוניטרית עשויה להיחשב כניגוד של פדרליזם. בפדרציות הממשלות המחוזיות/אזוריות חולקות סמכויות עם השלטון המרכזי כשחקנים שווים באמצעות חוקה, ונדרשת הסכמה של הישות המרכזית והישויות המשניות כדי לבצע תיקונים. המשמעות היא שבפדרציות, בניגוד למדינות שלטון מואחד, ליחידות התת-לאומיות יש זכות קיום וסמכויות שאינן ניתנות לשינוי חד-צדדי על ידי השלטון המרכזי.
עם זאת, ישנם קווי דמיון בין פדרליזם להאצלה. כמו בפדרליזם, האצלה בתוך מדינה אוניטרית עשויה להיות סימטרית, כאשר כל היחידות התת-לאומיות בעלות אותן סמכויות ומעמד, או א-סימטרית, כאשר היחידות התת-לאומיות משתנות בסמכויותיהן ובמעמדן. למדינות אוניטריות רבות אין אזורים בעלי אוטונומיה, כמו מחוזות ישראל, רומניה, אירלנד ונורווגיה.
רשימת מדינות שלטון מואחד

בכתב נטוי: מדינות שההכרה בהן מוגבלת.
רשימת מדינות שלטון מואחד > רפובליקות אוניטריות

אלבניה אלבניה
אלג'יריה אלג'יריה
אנגולה אנגולה
ארמניה ארמניה
אזרבייג'ן אזרבייג'ן
בנגלדש בנגלדש
ברבדוס ברבדוס
בלארוס בלארוס
בנין בנין
בוליביה בוליביה
בוטסואנה בוטסואנה
בולגריה בולגריה
בורקינה פאסו בורקינה פאסו
בורונדי בורונדי
קמרון קמרון
כף ורדה כף ורדה
הרפובליקה המרכז-אפריקאית הרפובליקה המרכז-אפריקאית
צ'אד צ'אד
צ'ילה צ'ילה
הרפובליקה העממית של סין הרפובליקה העממית של סין
קולומביה קולומביה
הרפובליקה הדמוקרטית של קונגו הרפובליקה הדמוקרטית של קונגו
הרפובליקה של קונגו הרפובליקה של קונגו
קוסטה ריקה קוסטה ריקה
קרואטיה קרואטיה
קובה קובה
קפריסין קפריסין
צ'כיה צ'כיה
ג'יבוטי ג'יבוטי
דומיניקה דומיניקה
הרפובליקה הדומיניקנית הרפובליקה הדומיניקנית
מזרח טימור מזרח טימור
אקוודור אקוודור
מצרים מצרים
אל סלוודור אל סלוודור
גינאה המשוונית גינאה המשוונית
אריתריאה אריתריאה
אסטוניה אסטוניה
פיג'י פיג'י
פינלנד פינלנד
צרפת צרפת
גבון גבון
גמביה גמביה
גאורגיה גאורגיה
גאנה גאנה
יוון יוון
גואטמלה גואטמלה
גינאה גינאה
גינאה ביסאו גינאה ביסאו
גיאנה גיאנה
האיטי האיטי
הונדורס הונדורס
הונגריה הונגריה
איסלנד איסלנד
אינדונזיה אינדונזיה
איראן איראן
אירלנד אירלנד
ישראל ישראל
איטליה איטליה
חוף השנהב חוף השנהב
קזחסטן קזחסטן
קניה קניה
קיריבטי קיריבטי
קוריאה הצפונית קוריאה הצפונית
קוריאה הדרומית קוריאה הדרומית
סרי לנקה סרי לנקה
קוסובו קוסובו
קירגיזסטן קירגיזסטן
לאוס לאוס
לטביה לטביה
לבנון לבנון
ליבריה ליבריה
לוב לוב
ליטא ליטא
מדגסקר מדגסקר
מלאווי מלאווי
האיים המלדיביים האיים המלדיביים
מאלי מאלי
מלטה מלטה
איי מרשל איי מרשל
מאוריטניה מאוריטניה
מאוריציוס מאוריציוס
מולדובה מולדובה
מונגוליה מונגוליה
מונטנגרו מונטנגרו
מוזמביק מוזמביק
מיאנמר מיאנמר
נמיביה נמיביה
נאורו נאורו
ניקרגואה ניקרגואה
ניז'ר ניז'ר
מקדוניה הצפונית מקדוניה הצפונית
פלאו פלאו
מדינה פלסטינית מדינה פלסטינית
פנמה פנמה
פרגוואי פרגוואי
פרו פרו
הפיליפינים הפיליפינים
פולין פולין
פורטוגל פורטוגל
רומניה רומניה
רואנדה רואנדה
רפובליקת סהרה הערבית הדמוקרטית רפובליקת סהרה הערבית הדמוקרטית
סמואה סמואה
סן מרינו סן מרינו
סאו טומה ופרינסיפה סאו טומה ופרינסיפה
סנגל סנגל
סרביה סרביה
איי סיישל איי סיישל
סיירה לאון סיירה לאון
סינגפור סינגפור
סלובקיה סלובקיה
סלובניה סלובניה
דרום אפריקה דרום אפריקה
סורינאם סורינאם
סוריה סוריה
הרפובליקה הסינית הרפובליקה הסינית
טג'יקיסטן טג'יקיסטן
טנזניה טנזניה
טוגו טוגו
טרנסניסטריה טרנסניסטריה
טרינידד וטובגו טרינידד וטובגו
תוניסיה תוניסיה
טורקיה טורקיה
טורקמניסטן טורקמניסטן
אוגנדה אוגנדה
אוקראינה אוקראינה
אורוגוואי אורוגוואי
אוזבקיסטן אוזבקיסטן
ונואטו ונואטו
וייטנאם וייטנאם
תימן תימן
זמביה זמביה
זימבבואה זימבבואה
רשימת מדינות שלטון מואחד > מונרכיות אוניטריות

הממלכה המאוחדת היא דוגמה למונרכיה אוניטרית. לסקוטלנד, ויילס וצפון אירלנד יש מידה מסוימת של כוח אוטונומי, אך כוח זה ניתן על ידי הפרלמנט של הממלכה המאוחדת אשר עשוי לחוקק חוקים באופן חד צדדי המשנים או מבטלים את ההאצלה. באופן דומה, בספרד הסמכויות מואצלות לקהילות האוטונומיות באמצעות השלטון המרכזי.
אנדורה אנדורה
אנטיגואה וברבודה אנטיגואה וברבודה
בחריין בחריין
איי בהאמה איי בהאמה
בליז בליז
בהוטן בהוטן
ברוניי ברוניי
קמבודיה קמבודיה
דנמרק דנמרק
אסוואטיני אסוואטיני
גרנדה (מדינה) גרנדה
ג'מייקה ג'מייקה
יפן יפן
ירדן ירדן
כווית כווית
לסוטו לסוטו
ליכטנשטיין ליכטנשטיין
לוקסמבורג לוקסמבורג
מונקו מונקו
מרוקו מרוקו
הולנד הולנד
ניו זילנד ניו זילנד
נורווגיה נורווגיה
עומאן עומאן
פפואה גינאה החדשה פפואה גינאה החדשה
קטר (מדינה) קטר
סנט לוסיה סנט לוסיה
סנט וינסנט והגרנדינים סנט וינסנט והגרנדינים
ערב הסעודית ערב הסעודית
איי שלמה איי שלמה
ספרד ספרד
שוודיה שוודיה
תאילנד תאילנד
טונגה טונגה
טובאלו טובאלו
הממלכה המאוחדת הממלכה המאוחדת
קריית הוותיקן קריית הוותיקן
רשימת מדינות שלטון מואחד > מדינות אוניטריות עם צורת ממשל ייחודית

אפגניסטן אפגניסטן (אמירות תאוקרטית)
ראו גם

פדרליזם
פדרציה
חוק עליון
הערות שוליים

↑  מְדִינַת שִׁלְטוֹן מָאֳחָד במילון דיפלומטיה (תשנ"ט), באתר האקדמיה ללשון העברית
1 2 3 4 5  "What is a Unitary State?". WorldAtlas. באוגוסט 2017. {{cite web}}:  (עזרה)
↑  "Democracy". האומות המאוחדות. 2015-11-20. אורכב מ-המקור ב-2021-02-13.
1 2  גאי, יאש; רגאן, אנתוני (בספטמבר 2006). "Unitary state, devolution, autonomy, secession: State building and nation building in Bougainville, Papua New Guinea". The Round Table. 95 (386): 589–608. doi:10.1080/00358530600931178. ISSN 0035-8533. {{cite journal}}:  (עזרה)
↑  "unitary system | government". אנציקלופדיה בריטניקה.
↑  "Story: Nation and government – From colony to nation". אנציקלופדיית ניו זילנד. משרד התרבות והמורשת של מנאטו טאונגה. 29 באוגוסט 2013. {{cite encyclopedia}}:  (עזרה)
↑  "Social policy in the UK". An introduction to Social Policy. Robert Gordon University – Aberdeen Business School. אורכב מ-המקור ב-4 ביולי 2014. {{cite web}}:  (עזרה)
↑  גול, איאז (28 בספטמבר 2021). "Taliban Say They Will Use Parts of Monarchy Constitution to Run Afghanistan for Now". Voice of America. אסלאמאבאד, פקיסטן. {{cite news}}:  (עזרה)
↑  "1964 Constitution of Afghanistan". אוניברסיטת נברסקה–אומהה.
↑  ג'ורג', סוזנה (18 בפברואר 2023). "Inside the Taliban campaign to forge a religious emirate". וושינגטון פוסט. {{cite news}}:  (עזרה)
| --- | --- |
בקרת זהויות :  GND: 4231116-0
מיקרוסופט טיסה

| --- | --- |

 כללי
 תאריך הוצאה:  29 בפברואר 2012
 סוגה:  משחק סימולציית טיסה
 פיתוח:  מיקרוסופט
 הוצאה לאור:  Microsoft Studios 
 הפצה:  מיקרוסופט
 סדרה:  מדמה הטיסה של מיקרוסופט 
 דרישות תוכנה
 מצבי משחק:  משחק מחשב מרובה משתתפים 
 פלטפורמות:  מחשב אישי (ווינדוס)
 אתר רשמי
 
מיקרוסופט טיסה (באנגלית: Microsoft Flight) הוא משחק סימולציית טיסה שפותח על ידי חברת מיקרוסופט. פיתוח הסימולטור הוכרז באוגוסט 2010. הסימולטור יועד להמשיך את סדרת סימולטורי הטיסה הקיים מאז שנות ה-80 של המאה ה-20 עד ליציאת האחרון בסדרה, Flight Simulator X.
היסטוריה

תאריך ההפצה נקבע ל-29 בפברואר 2012. מיקרוסופט הקימה לסימולטור אתר רשמי שכלל קדימון, מספר סרטונים קצרים, ודף של שאלות נפוצות.
ב-25 ביולי 2012 הכריזה מיקרוסופט על הפסקת הפיתוח של המשחק, בשל מכירות חלשות עקב תחרות כבדה מצד המתחרות כמו x-plane ו-prepare 3-D.
ב-25 בספטמבר 2012 הפסיקה החברה להוסיף פיצ׳רים חדשים אך המשיכה לפתור באגים. ב-22 באוגוסט 2013 הפסיקה לשווק את המשחק והורידה את האפשרות לשחק בו בסטים.
ב-30 ביולי 2014 הורידה מיקרוסופט את השרתים של הפונקציות המקוונות כך שלא ניתן יותר לשחק במשחק רב משתתפים וכל התמיכה הופסקה וכך גם העדכונים. עדיין ניתן היה להוריד את המשחק מן האתר של מיקרוסופט.
ראו גם

פלייט סימולטור (סדרת משחקים)
| מיקרוסופט |
| --- | --- | --- |
| שירותי אונליין | Live (msn) ‏• Outlook.com ‏• בינג • OneDrive ‏• Microsoft Azure •‏ Office Online ‏• מיקרוסופט 365 • ‏Groove |  |
| חומרה | Surface ‏• Xbox Series X/S ‏• Xbox One ‏• Xbox 360 ‏• Xbox ‏• Kinect ‏• זון |  |
| מערכות הפעלה | Microsoft Windows •‏ Windows Phone ‏• Windows Server ‏• Windows CE ‏• Windows Mobile |  |
| פלטפורמות וסביבות פיתוח | ויז'ואל סטודיו‏ • Visual Studio Code •‏ Microsoft Silverlight |  |
| תוכנות מחשב | מיקרוסופט טיסה • אינטרנט אקספלורר • מיקרוסופט אדג' • סקייפ • Microsoft Mathematics ‏• Microsoft Security Essentials •‏ Microsoft Office ‏• Windows Defender ‏• SQL CE ‏• Microsoft Teams |  |
| תוכנות שרת | Microsoft SQL Server‏ • SharePoint‏ • Internet Information Services • שרת Exchange‏ • Microsoft Biztalk Server‏ • Active Directory |  |
| אנשי מפתח | ביל גייטס • פול אלן • סטיב באלמר • סאטיה נאדלה |  |
| טכנולוגיות | ‎.NET •‏ DirectX •‏ ‎.NET Core |  |
מימס וילמה

| --- | --- |

 לידה:  13 בספטמבר 1989 (בת 35) חיפה, ישראל 
 מדינה:  ישראל 
 מקום לימודים:  אוניברסיטת חיפה 
 שפות היצירה:  עברית 
 סוגה:  שירה 
 
מימס וילמה (אנגלית: Mims Vilma ; נולדה ב-13 בספטמבר 1989) היא משוררת ועורכת ישראלית.